1880 թվականի ամռանը Լորենցը ծանոթացել է Ալետա Կեյսերի (Aletta Catharina Kaiser, 1858—1931)՝ պրոֆեսոր Կեյսերի զարմուհու և հայտնի փորագրող Յոհան Կեյսերի աղջկա (Johann Wilhelm Kaiser), Ամստրդամում պետական թանգարանի տնօրենի հետ։ Հենց այդ ամռանը կայացավ նշանադրությունը, իսկ հաջորդ տարվա սկզբին երիտասարդները ամուսնացան[23]։ 1885 թվականին նրանք աղջիկ ունեցան՝ Գիրտրուդա Լյուբերտ (Geertruida de Haas-Lorentz), ով իր անունը ստացավ գիտնականի մոր և խորթ մոր պատվին։ Այդ նույն տարում Լորենցը Հոյգրախտում տուն (48) գնեց, որտեղ ընտանիքը հանգիստ, սահուն կյանք էր վարում։ 1889 թվականին ծնվեց նրանց երկրորդ աղջիկը՝ Յոհաննա Վիլհելմինա (Johanna Wilhelmina), 1893 թվականին՝ առաջին տղան, ով մի տարուց քիչ ապրեց, իսկ 1895-ին՝ երկրորդ տղան, Ռուդոլֆը[24]։ Մեծ աղջիկը հետագայում դարձավ հոր աշակերտուհին, զբաղվում էր ֆիզիկայով և մաթեմատիկայով և ամուսնացած էր հայտնի գիտնական Վանդեր Յոհաննեսի դե Հասսի, Կամերլինգ-Օննեսի աշակերտի հետ[25]։